
Avaliku konkursi väljakuulutamine

Narva Linnavalitsuse Arhitektuuri ja 
Linnaplaneerimise Ameti direktori 

vaba ametikoha täitmiseks
1. Asjaolud ja menetluse käik

Alates 26.10.2017 Narva Linnavalitsuse Arhitektuuri ja Linnaplaneerimise Ameti  direktori ametikoht on vaba. Narva Linnavalitsuse Arhitektuuri ja Linnaplaneerimise Ameti direktori ülesandeid täidab Narva Linnavalitsuse Arhitektuuri ja Linnaplaneerimise Ameti peaarhitekt Ivan Sergejev.



2.  Õiguslikud alused

Avaliku teenistuse seaduse § 16 lõike 1 alusel vaba ametikoht täidetakse avaliku konkursi korras ning vastavalt Avaliku teenistuse seaduse § 17 lõikele 1 avaliku konkursi korraldamisel tuleb vabast või vabanevast ametikohast teatada ametiasutuse ja avaliku teenistuse kesksel veebilehel. Narva Linnavalitsuse Arhitektuuri ja Linnaplaneerimise Ameti põhimääruse § 12 punkti 1 alusel ametit juhib direktor, kelle nimetab ametikohale ja vabastab teenistusest Linnavalitsus linnapea ettepanekul.
3. Otsus

3.1.Kuulutada välja avalik konkurss Narva Linnavalitsuse Arhitektuuri ja Linnaplaneerimise Ameti  direktori ametikoha täitmiseks.
3.2. Konkursiteade avaldatakse Narva linna veebilehel ja avaliku teenistuse kesksel veebilehel.
 3.3.Konkursiteade peab sisaldama järgmisi andmeid:

- ametiasutuse ja konkursi korras täidetava ametikoha nimetus;

- kandidaadile esitatavad nõuded;

- avalduse esitamise tähtaeg ja viis;

- koos avaldusega esitatavate dokumentide loetelu.
3.4.Kinnitada konkursikomisjon järgmises koosseisus:

Tarmo Tammiste
- linnapea, komisjoni esimees;

Irina Janovitš

- linnavolikogu esimees;

Aleksei Jevgrafov
- abilinnapea;

Ants Liimets

- linnasekretär;

Vladimir Mižui
- linnavolikogu liige.
3.5. Kehtestada Narva Linnavalitsuse Arhitektuuri ja Linnaplaneerimise Ameti  direktori vaba ametikoha konkursist osavõtjale nõuded vastavalt Narva Linnavolikogu 23.04.2015 määrusele nr 13. 
3.6.Kandidaat esitab komisjonile järgmised dokumendid:

- sooviavaldus;

- CV;

- motivatsioonikiri

-allkirjastatud kinnitus, et kandidaat vastab ametikohale astumiseks seaduses sätestatud nõuetele;

- haridust tõendava dokumendi koopia;

- isikut tõendava dokumendi koopia;

- muud enda poolt oluliseks ja informatiivseks peetavad dokumendid.

3.7.Dokumendid võib kandidaat saata digitaalselt allkirjastatult e-posti teel konkurss@narva.ee, paberikandjal posti teel või tuua isiklikult konkursiteadaandes avaldatud komisjoni aadressil.
3.8. Dokumendid tuleb esitada hiljemalt  23.11.2018.

                                   4. Rakenduslikud sätted

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Korraldus jõustub seadusega sätestatud korras.

